Plaćenici (2010)

Plaćenici () američki je akcijski film Sylvestera Stallonea iz 2010. godine o grupi plaćenika koji idu srušiti sa vlasti vojnog diktatora u maloj južnoameričkoj državi. Film je svojevrsna posveta akcijskim filmovima iz 1980-ih i početka 1990-ih, i okuplja okuplja glumačku ekipu veterana iz takvih filmova kao što su Dolph Lundgren, Sylvester Stallone, Arnold Schwarzenegger, Bruce Willis te mlađe snage Jasona Stathama i Jeta Lija. Dio plaćenika je i Randy Couture, višestruki UFC-ov prvak.

 Radnja 
Grupa elitnih plaćenika predvođena Barneyjem Rossom (Sylvester Stallone) poslana je u Adenski zaliv uz obalu Somalije kako bi spriječili lokalne pirate da ubiju grupu talaca. Nakon uspješno obavljenog zadatka, tajanstveni gospodin Church (Bruce Willis) im nudi da odu na neimenovani južnoamerički otok Vilenu i sruše sa vlasti lokalnog diktatora, generala Garzu (David Zayas).

Rossov elitni tim ubica čine Lee Christmas (Jason Statham), bivši pripadnik Specijalnih vazdušnih snaga koji izvrsno barata hladnim oružjem; Yin Yang (Jet Li), majstor za blisku borbu; Hale Caesar (Terry Crews) koji poznaje Barneya deset godina i specijalist je za oružje duge cijevi; Toll Road (Randy Couture), vješt u rušenju i smatra se mozgom grupe; te Gunnar Jensen (Dolph Lundgren), borbeni veteran i stručnjak za snajpere koji se bori s vlastitim demonima.

Na izvidničkom zadatku u Vileni, Barney i Christmas sastaju se s kontakt osobom Sandrom (Giselle Itie), pripadnicom otočkog pokreta otpora. Također upoznaju bivšeg CIA-inog operativca Jamesa Monroea (Eric Roberts) i njegovog pristašu Painea (Steve Austin) koji su udružili snage s diktatorskim režimom generala Garze. Kada stvari krenu po zlu, Barney i Christmas moraju ostaviti Sandru, osuđujući je tako na smrt.

Opsjednut tim neuspjehom, Barney uvjerava tim da se vrate u Vilenu, spase zatočenicu i završe započeti zadatak. A možda i da spasi vlastitu dušu...

 Uloge 
 Sylvester Stallone – Barney Ross
 Jason Statham – Lee Christmas
 Jet Li – Yin Yang
 Dolph Lundgren – Gunner Jensen
 Eric Roberts – James Monroe
 Gisele Itié – Sandra
 David Zayas – general Garza
 Randy Couture – Toll Road
 Terry Crews – Hale Caesar
 Steve Austin – Dan Paine
 Mickey Rourke – Tool
 Gary Daniels – Brit
 Bruce Willis – gospodin Church
 Charisma Carpenter – Lacy
 Arnold Schwarzenegger – Trent Mauser

 Reference 

 Vanjski linkovi 
 Plaćenici - Filmski.net

Kategorija:Američki filmovi
Kategorija:Američki akcijski filmovi
Kategorija:Filmovi iz 2010.
Kategorija:Filmovi Lionsgatea
Kategorija:Filmovi s radnjom u New Orleansu